Transportni erektor-lanser
Transportni erektor-lanser (akr. TEL) je vrsta vojnog vozila koje služi za transport, podizanje i lansiranje raketa. Najčešće se rabi za raketno-artiljerijske sisteme, taktičke i strateške bojišne projektile (uključujući interkontinentalne), ali i za sisteme zemlja-zrak (npr. S-300 i MIM-104 Patriot). Također se rabi i za svemirske rakete-nosače. Prednost mobilnog TEL-a u odnosu na klasične statične lansere (rampe ili silose) je teža detekcija za neprijateljsku stranu što ih čini kompliciranijom metom za avijaciju i krstareće projektile. Naizgled jednostavan koncept TEL-a tehnološki je izuzetno kompleksan jer se vozilo mora prilagoditi velikoj nosivosti (do 50 tona) i dimenzijama (do 20-ak m), mora imati moćan i pouzdan hidraulički pogon (što dodatno povećava masu), te biti izrađeno od vatrostalnih materijala koji će ga pri lansiranju zaštititi od mlaza raketnog motora. Iz potonjih razloga kotači se (kao najosjetljiviji dio) prije lansiranja oblažu zaštitom kako ne bi došlo do zapaljenja, dok drugi vid kretanja uključuje gusjenice. Srodne konfiguracije transportnom erektor-lanseru su TELAR koji uz tri navedene funkcije dodatno sadrži i radar, te TLAR koji je bez mogućnosti podizanja jer su rakete konstruktivno položene u kosi/vertikalni položaj za lansiranje (npr. ruski sistem TOR M1). U američkoj vojnoj nomenklaturi za TEL se ponekad koristi i sinonim MEL (mobilni erektor-lanser).

Modeli 
  WS-51200
  MAZ-543
  MAZ-7917
  MZKT-79221
  BGM-109G

Vanjske veze 

  Delory, Stéphane (2012): An essential aspect of ballistic proliferation: transporter erector launchers (TEL) , Centre d'Etudes de sécurité internationale et de maitrise des armements

Vojna vozila
Erektor-lanser